През 178 пр.н.е. той става едил заедно с Гней Сервилий Цепион. През 175 пр.н.е. е претор на Близка Испания и за победата си против келтиберите получава овация. През 173 пр.н.е. е в Тесалия за разрешаването на конфликтите. През 172 пр.н.е. Центон, Цепион и Тит Аний Луск са изпратени с изискванията на Рим при последния македонски цар Персей. През 170 пр.н.е. той е легат на консула Авъл Хостилий Манцин в Илирия. Участва в третата Македонска война през 168 пр.н.е. с претор Луций Аниций Гал против Генций.